钦定古今图书集成/明伦汇编/氏族典/第447卷 > 《凌迪知万姓统谱》 > 寿光侯
## 钦定古今图书集成/明伦汇编/氏族典/第447卷 > 《凌迪知万姓统谱》 > 寿光侯

按《后汉书解奴辜传》：“‘章帝时，有寿光侯者，能劾百鬼
众魅，令自缚见形。其乡人有妇为魅所病，侯为劾之，
得大蛇数丈，死于门外。又有神树，人上者辄死，鸟过
者必坠。侯复劾之，树盛夏枯落，见大蛇长七八丈，悬
死其间。帝闻而征之，乃试问之：吾殿下夜半后，常有
数人，绛衣被发，持火相随，岂能劾之乎’？侯曰：‘此小怪，
易销耳’。”帝伪使三人为之，侯劾，三人登时仆地无气。
帝大惊曰：“非魅也，朕相试耳。”解之而苏。〈注寿姓也〉